ᱨᱟᱺᱪᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱨᱟᱺᱪᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ, ᱥᱴᱮᱥᱚᱱ ᱠᱚᱰ ᱫᱚ RNC, A1 ᱛᱷᱚᱠ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱨᱟᱺᱪᱤ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱨᱟᱺᱪᱤ ᱨᱮᱱᱟᱜ ᱮ ᱥᱮᱵᱟᱭᱟ ᱾ ᱨᱟᱺᱪᱤ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱨᱟᱺᱪᱤ ᱰᱤᱵᱤᱡᱚᱱ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ ᱾ ᱨᱟᱺᱪᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱨᱮᱞᱣᱮ ᱱᱮᱴᱣᱚᱨᱠ ᱦᱚᱛᱮᱛᱮ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱜᱟᱱ ᱢᱩᱬ ᱥᱚᱦᱚᱨ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ ᱾

ᱨᱟᱺᱪᱤ ᱨᱮ ᱫᱚ ᱫᱤᱞᱞᱤ, ᱠᱚᱞᱠᱟᱛᱟ ᱟᱨ ᱯᱟᱴᱱᱟ ᱞᱟᱹᱜᱤᱫ ᱞᱮᱛᱟᱲ ᱴᱨᱮᱱ ᱥᱮᱱᱚᱜᱼᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱢᱤᱫᱴᱟᱹᱝ ᱢᱩᱬ ᱨᱮᱞᱣᱮ ᱛᱟᱞᱢᱟ ᱠᱟᱱᱟ ᱟᱨ ᱟᱡᱟᱜ ᱯᱩᱱᱭᱟᱹ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ : ᱨᱟᱺᱪᱤ ᱡᱚᱸᱠᱥᱚᱱ, ᱦᱟᱴᱤᱭᱟ, ᱛᱟᱛᱤᱥᱤᱞᱵᱮ ᱟᱨ ᱱᱟᱢᱠᱩᱢ ᱾ ᱱᱚᱣᱟ ᱴᱚᱯ ᱥᱟᱭ ᱵᱩᱠᱤᱝ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾

ᱱᱟᱜᱟᱢ
ᱱᱚᱵᱷᱮᱢᱵᱚᱨ ᱑᱙᱐᱗ ᱨᱮ, ᱨᱟᱺᱪᱤ ᱫᱚ ᱯᱩᱨᱩᱞᱤᱭᱟᱹ ᱨᱟᱺᱪᱤ ᱱᱮᱨᱚ ᱜᱚᱜᱽ ᱞᱟᱹᱭᱤᱱ ᱥᱟᱶᱛᱮ ᱥᱤᱧᱚᱛ ᱨᱮᱞᱣᱮ ᱢᱮᱯ ᱨᱮ ᱥᱮᱞᱮᱫ ᱞᱮᱱᱟ ᱾ ᱑᱙᱐᱗ ᱥᱮᱨᱢᱟ ᱨᱮ ᱯᱩᱨᱩᱞᱤᱭᱟ ᱞᱟᱹᱜᱤᱫ ᱛᱮ ᱯᱩᱭᱞᱩ ᱨᱮᱞ ᱥᱮᱱᱚᱜ ᱠᱟᱱ ᱛᱟᱦᱮᱸᱫ, ᱱᱤᱛᱚᱜ ᱫᱚ ᱫᱤᱱᱟᱹᱢ ᱜᱮ ᱖᱐,᱐᱐᱐ ᱜᱟᱱ ᱦᱚᱲ ᱠᱚ ᱥᱮᱱᱚᱜ ᱠᱟᱱᱟ ᱾

᱑᱙᱑᱑ ᱨᱮ ᱱᱚᱶᱟ ᱫᱚ ᱞᱳᱦᱟᱨᱫᱟᱜᱟ ᱦᱟᱹᱵᱤᱡ ᱛᱮ ᱵᱚᱫᱚᱞ ᱞᱮᱱᱟ ᱾

᱒᱐᱐᱓ ᱥᱟᱞᱮ ᱨᱮ, ᱨᱟᱺᱪᱤ ᱰᱤᱵᱤᱡᱚᱱ ᱥᱟᱢᱟᱝ-ᱥᱟᱢᱟᱝ ᱨᱮᱞᱣᱮ ᱡᱚᱱ ᱨᱮᱱᱟᱜ ᱟᱫᱽᱨᱟ ᱨᱮᱞᱣᱮ ᱰᱤᱵᱤᱡᱚᱱ ᱠᱷᱚᱱ ᱦᱮᱡ ᱞᱮᱱᱟ ᱾ ᱒᱐᱑᱒ ᱥᱮᱨᱢᱟ ᱨᱮ ᱨᱟᱺᱪᱤ ᱥᱴᱮᱥᱚᱱ ᱡᱚᱭᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱞᱮᱠᱟ ᱛᱮ ᱩᱛᱷᱱᱟᱹᱣ ᱦᱩᱭᱮᱱᱟ ᱾ ᱒᱐᱑᱒ ᱥᱮᱨᱢᱟ ᱨᱮ ᱨᱟᱺᱪᱤ ᱥᱴᱮᱥᱚᱱ ᱨᱮᱭᱟᱜ ᱵᱷᱤᱛᱤᱨ ᱨᱮ ᱱᱟᱯᱟᱭ ᱵᱮᱵᱚᱥᱛᱟ ᱦᱩᱭ ᱞᱮᱱᱟ᱾ ᱯᱷᱮᱵᱽᱨᱩᱣᱟᱨᱤ ᱒᱐᱑᱒ ᱨᱮ ᱨᱟᱺᱪᱤ ᱥᱴᱮᱥᱚᱱ ᱨᱮ ᱵᱟᱨᱭᱟ ᱱᱟᱣᱟ ᱯᱞᱮᱴᱯᱷᱚᱨᱢ ᱟᱨ ᱢᱤᱫᱴᱟᱹᱝ ᱢᱮᱠᱟᱱᱤᱠ ᱤᱱᱴᱟᱨᱞᱚᱠᱤᱝ ᱥᱤᱥᱴᱮᱢ ᱥᱮᱞᱮᱫ ᱞᱮᱱᱟ ᱾

ᱡᱚᱯᱚᱲᱟᱣ
ᱨᱟᱺᱪᱤ ᱡᱚᱸᱠᱥᱚᱱ ᱫᱚ ᱵᱟᱥ ᱴᱟᱨᱢᱤᱱᱟᱞ ᱟᱨ ᱩᱰᱟᱹᱱ ᱰᱟᱹᱦᱤ ᱥᱩᱨ ᱨᱮ ᱢᱮᱱᱟᱜᱼᱟ ᱱᱚᱣᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱞᱟᱹᱠᱛᱤᱭᱟᱱ ᱴᱷᱟᱶ ᱞᱟᱹᱜᱤᱫ ᱛᱮ ᱦᱮᱡ ᱥᱮᱱ ᱠᱚ ᱧᱟᱢ ᱮᱫᱟ ᱾ ᱥᱴᱮᱥᱚᱱ ᱨᱮ ᱴᱨᱮᱱ ᱴᱤᱠᱟᱹᱴ ᱨᱮᱱᱟᱜ ᱞᱟᱭᱤᱱ ᱠᱟᱹᱢᱤ ᱞᱟᱹᱜᱤᱫ ᱛᱮ ᱚᱴᱚᱢᱮᱴᱤᱠ ᱴᱤᱠᱟᱹᱴ ᱵᱮᱸᱰᱤᱝ ᱢᱤᱥᱤᱱ ᱞᱟᱜᱟᱣ ᱟᱠᱟᱱᱟ ᱾ ᱨᱮᱞᱣᱮ ᱢᱮᱰᱤᱠᱟᱞ ᱥᱩᱵᱷᱤᱫᱟ ᱧᱟᱢᱚᱜᱼᱟ ᱱᱚᱣᱟ ᱫᱚ ᱢᱩᱨᱤ ᱡᱚᱸᱠᱥᱚᱱ ᱨᱮ ᱢᱮᱱᱟᱜᱼᱟ ᱾ ᱨᱟᱺᱪᱤ ᱡᱚᱸᱠᱥᱚᱱ ᱨᱮᱱᱟᱜ ᱥᱩᱨ ᱩᱰᱟᱹᱱ ᱰᱟᱹᱦᱤ ᱠᱚᱫᱚ : 

ᱵᱤᱨᱥᱟ ᱢᱩᱱᱰᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱨᱟᱺᱪᱤ ᱕ ᱠᱤᱞᱚᱢᱤᱴᱚᱨ
ᱜᱟᱭᱟ ᱩᱰᱟᱹᱱ ᱰᱟᱹᱦᱤ ᱑᱗᱙ ᱠᱤᱞᱚᱢᱤᱴᱚᱨ
ᱞᱚᱠ ᱱᱟᱭᱟᱠ ᱡᱚᱭᱯᱨᱚᱠᱟᱥ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱯᱟᱴᱱᱟ ᱔᱒᱐ ᱠᱤᱞᱚᱢᱤᱴᱚᱨ
ᱱᱮᱛᱟᱡᱤ ᱥᱩᱵᱷᱟᱥ ᱪᱚᱸᱫᱽᱨᱚ ᱵᱳᱥ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱠᱚᱞᱠᱟᱛᱟ ᱓᱖᱕ ᱠᱤᱞᱚᱢᱤᱴᱚᱨ

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 ᱨᱟᱺᱪᱤ ᱡᱚᱸᱠᱥᱚᱱ ᱱᱚᱠᱥᱟ
 ᱢᱩᱬᱩᱛ ᱣᱮᱵᱽᱥᱟᱭᱤᱴ, ᱨᱟᱺᱪᱤ ᱦᱚᱱᱚᱛ

ᱛᱷᱚᱠ:ᱨᱟᱺᱪᱤ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱨᱟᱺᱪᱤ ᱨᱮᱞᱣᱮ ᱦᱟᱹᱴᱤᱧ